text: Rois de tout parfais et entiers, 
   Sages et preus et droituriers 
   Fu Cléomadès, dont vous ai 
   Dit l'estoire si com la sai. 
   Folio71v
   Sachiez que il et ses serours 
   Orent fils et filles plusours 
   Dont moult issi nobles lignages. 
   Moult i ot de preus et de sages 
   Et de gent de bonté garnie 
   En ceaus de celi là lignie. 
   Mais de leur fais amenteü 
   Onques nule riens ne me fu 
   PageV02P288
   Dont je seüsse la purté 
   De la certaine verité 
   En quel maniere se maintinrent 
   Cil qui de Cléomadès vinrent 
   Et de ses serours ensement. 
   Je ne vorroie nulement 
   Ajouster riens en ceste estoire 
   Fors que certaine chose et voire. 
  